PATVIRTINTA

Nacionalinės švietimo agentūros direktoriaus

2024 m. d. įsakymu Nr.

**ŠVIETIMO PLĖTROS PROGRAMOS PAŽANGOS PRIEMONĖS NR. 12-003-03-06-01 „PIRMIAUSIA – MOKYTOJAS“ PROJEKTO „TĘSK: ATEIK, TOBULĖK, PRISIDĖK!“ VEIKLOS „UŽTIKRINTI PAGALBĄ ŠVIETIMO ĮSTAIGŲ VADOVAMS“ ŠVIETIMO ĮSTAIGŲ (IŠSKYRUS AUKŠTĄSIAS MOKYKLAS) VADOVŲ MENTORIŲ ATRANKOS IR PALYDĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Švietimo plėtros programos pažangos priemonės Nr. 12-003-03-06-01 „Pirmiausia – mokytojas“ projekto „Tęsk: ateik, tobulėk, prisidėk!“ veiklos „Užtikrinti pagalbą švietimo įstaigų vadovams“ švietimo įstaigų (išskyrus aukštąsias mokyklas) vadovų mentorių atrankos ir palydėjimo tvarkos aprašas (toliau – Aprašas) nustato pretendentų į švietimo įstaigų (išskyrus aukštąsias mokyklas) vadovų mentorių (toliau – Pretendentai) atrankos ir palydėjimo reikalavimus.
2. Veikla „Užtikrinti pagalbą švietimo įstaigų vadovams“ organizuojama įgyvendinant projektą „Tęsk: ateik, tobulėk, prisidėk!“ (sutartis Nr. 10-045-P-0001) (toliau – Projektas).
3. Veiklos „Užtikrinti pagalbą švietimo įstaigų vadovams“ švietimo įstaigų (išskyrus aukštąsias mokyklas) vadovų mentorių atrankos (toliau – Atranka) tikslas – atrinkti Pretendentus Švietimo plėtros programos pažangos priemonėje numatytai veiklai – 3.1, 3.2, 4.1 ir 4.2 poveiklių veikloms įgyvendinti.
4. Atranką organizuoja Nacionalinė švietimo agentūra (toliau – NŠA).
5. Šiame Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos civiliniame kodekse, Lietuvos Respublikos viešojo administravimo įstatyme, Lietuvos Respublikos strateginio valdymo įstatyme.

**II SKYRIUS**

**REIKALAVIMAI PRETENDENTAMS, JŲ PARAIŠKOMS IR PARAIŠKŲ TEIKIMO SĄLYGOS**

1. Pretendentams – švietimo įstaigų (išskyrus aukštąsias mokyklas) vadovams– keliami šie reikalavimai (išsamūs reikalavimai pateikiami Aprašo 1 priede):
   1. turėti ne žemesnį negu magistro kvalifikacijos laipsnį;
   2. turėti 5 metų praktinės vadovavimo švietimo įstaigai (išskyrus aukštąsias mokyklas) patirties per pastaruosius 5 metus;
   3. turėti Švietimo, mokslo ir sporto ministerijos (toliau – ŠMSM), NŠA, asociacijų, savininko sudarytose darbo grupėse patirties per pastaruosius 3 metus;
   4. turėti konsultavimo, mentorystės patirties per pastaruosius 3 metus;
   5. turėti asmeninio profesinio tobulėjimo patirties plėtojant vadovavimo švietimo įstaigai kompetencijas per pastaruosius 3 metus;
   6. turėti vadybinės praktikos dalinimosi patirties per pastaruosius 5 metus.
2. Kvietimas teikti paraiškas dėl Atrankos skelbiamas NŠA interneto svetainėje. Kvietime nurodomi reikalavimai Pretendentui, kita tikslinga su Atranka susijusi informacija.
3. Pretendentas turi pateikti šiuos dokumentus: užpildytą ir pasirašytą paraišką (Aprašo 1 priedas), savo gyvenimo aprašymą, sąžiningumo deklaraciją. Dokumentai teikiami sunumeruotais lapais kvietime nurodytu elektroniniu paštu.
4. Dokumentai, pateikti kitu, nei Aprašo 8 punkte nurodytu, būdu arba vėliau nei kvietime nustatytas terminas, neregistruojami ir nevertinami.
5. Atrinkti Pretendentaiinformuojami asmeniškai elektroniniu paštu.
6. Atrinkti Pretendentai dalyvauja 80 val. mokymuose pagal Projekto akredituotą pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programą „Švietimo įstaigų (išskyrus aukštąsias mokyklas) vadovų, siekiančių tapti mentoriais, kompetencijų plėtojimo programa“, kuri skirta naujai atrinktiems Pretendentams į švietimo įstaigų (išskyrus aukštąsias mokyklas) vadovų mentorius.
7. Pretendentų tvarkomi asmens duomenys, Pretendentų duomenys, pateikti NŠA, tvarkomi vadovaujantis Bendruoju duomenų apsaugos reglamentu ir dokumentų tvarkymo ir valdymo nuostatomis.

**III SKYRIUS**

**PRETENDENTŲ PARAIŠKŲ VERTINIMO ORGANIZAVIMAS IR ATRANKA**

1. Pretendentų paraiškų vertinimą atlieka NŠA direktoriaus įsakymu sudaryta ne mažiau kaip 5 narių (pirmininkas ir ne mažiau kaip 4 nariai (vienas iš jų – sekretorius) paraiškų vertinimo ir atrankos komisija (toliau – Atrankos komisija). Atrankos komisijai vadovauja (skelbia posėdžių laiką, paskirsto darbus nariams ir atskiriems posėdžiams, teikia siūlymus pagal veiklos kompetenciją NŠA direktoriui ir kt.) pirmininkas.
2. Atrankos komisija savo veikloje vadovaujasi skaidrumo, nešališkumo, konfidencialumo, teisingumo, sąžiningumo ir protingumo principais. Atrankos komisijos nariai turi pasirašyti Pretendentų vertinimo ir atrankos komisijos nario konfidencialumo pasižadėjimą ir nešališkumo deklaraciją (Aprašo 2 priedas).
3. Atrankos komisija vertina Pretendentų atitiktį Aprašo 6 punkte įvardintiems reikalavimams, paraiškos formai (Aprašo 1 priedas).
4. Vieno Pretendento paraišką vertina ne mažiau kaip 2–3 Atrankos komisijos nariai, užpildydami Pretendentų atrankos ir vertinimo ataskaitą (Aprašo 3 priedas). Atrankos komisija turi teisę pareikalauti Pretendento pateikti papildomus dokumentus, patvirtinančius arba patikslinančius pateiktą informaciją.
5. Pretendentų vertinimo kriterijai ir vertinimas balais:
   1. vadybinės patirties sklaida per pastaruosius 5 metus – pateikiami vadybinės patirties sklaidos įrodymai (0–6 balai);
   2. patirtis ŠMSM, NŠA, asociacijų, savininko sudarytose darbo grupėse per pastaruosius 3 metus – pateikiami įrodymai apie darbą grupėse (0–3 balai);
   3. konsultavimo, mentorystės patirtis per pastaruosius 3 metus – pateikiami įrodymai apie konsultavimo, mentorystės patirtį (0–3 balai);
   4. dalyvavimas profesinio tobulėjimo renginiuose per pastaruosius 3 metus – pateikiami įrodymai apie dalyvavimą profesinio tobulėjimo renginiuose (0–3 balai);
   5. argumentuotai pagrįstas noras / siekis dalyvauti ilgalaikės švietimo įstaigų (išskyrus aukštąsias mokyklas) vadovų mentorystės procese **–** pateikiamas iki 200 žodžių motyvacinis laiškas (0–3 balai).
6. Jeigu Pretendentas neatitinka Aprašo 6.1, 6.2 papunkčiuose nurodytų reikalavimų, Atrankos komisija priima sprendimą atmesti paraišką.
7. Atrankos komisijos sprendimas atmesti paraišką Aprašo 18 punkte numatytu atveju įforminamas Atrankos komisijos posėdžio protokolu.
8. Atrankos komisija susipažįsta su Pretendentų paraiškomis ir ne vėliau kaip per 10 darbo dienų nuo paraiškų teikimo termino pabaigos įvertina jas Aprašo III skyriuje nustatyta tvarka ir, atsižvelgdama į Pretendentų atitiktį vertinimo kriterijams, sudaro Pretendentų sąrašą, kuris įforminamas Atrankos komisijos posėdžio protokolu.
9. Atrankos komisija veikia laikydamasi šių nuostatų:
   1. posėdis yra teisėtas, jeigu jame dalyvauja daugiau kaip pusė Atrankos komisijos narių;
   2. sprendimai dėl Pretendentų sąrašo priimami atviru balsavimu, paprasta balsų dauguma; balsams pasiskirsčius po lygiai, sprendimo teisė suteikiama Atrankos komisijos pirmininkui;
   3. posėdžius protokoluoja Atrankos komisijos narių balsų dauguma išrinktas sekretorius, kuris yra Atrankos komisijos narys;
   4. pasibaigus Atrankos komisijos posėdžiui, ne vėliau kaip per 2 darbo dienas parengiamas posėdžio protokolo projektas ir elektroniniu paštu siunčiamas derinti visiems posėdyje dalyvavusiems Atrankos komisijos nariams;
   5. Atrankos komisijos nariai, gavę protokolą, per 2 darbo dienas gali pateikti pastabas; per nustatytą laiką nepateikus pastabų, laikoma, kad protokolo projektui Atrankos komisijos narys pritaria;
   6. įvertinus gautas pastabas arba jų negavus per nustatytą terminą, Atrankos komisijos pirmininkas ir sekretorius pasirašo posėdžių protokolus ir išsiunčia elektroniniu paštu visiems Atrankos komisijos nariams; posėdžio, kuriame patvirtinamas Pretendentų sąrašas, protokolą išsiunčia elektroniniu paštu visiems Atrankos komisijos nariams ir NŠA direktoriui;
   7. Atrankos komisijos darbas gali būti pratęstas, bet ne ilgiau kaip 5 darbo dienas.
10. Atrankos komisijos posėdžių protokolai ir visa kita su Atranka susijusi informacija saugoma NŠA nustatyta tvarka.

**IV SKYRIUS**

**MENTORIŲ PALYDĖJIMAS**

1. Pretendentai, baigę Projekto akredituotą pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programą „Švietimo įstaigų (išskyrus aukštąsias mokyklas) vadovų, siekiančių tapti mentoriais, kompetencijų plėtojimo programa“, gauna kvalifikacijos tobulinimo pažymėjimus.
2. NŠA direktoriaus įsakymu patvirtinamas Švietimo įstaigų (išskyrus aukštąsias mokyklas) vadovų mentorių sąrašas.
3. Sąraše patvirtinti vadovų mentoriai teikia ilgalaikės mentorystės paslaugą.

**V SKYRIUS**

**BAIGIAMOSIOS NUOSTATOS**

1. NŠA ir Atrankos komisija neprisiima atsakomybės, jei dėl Pretendento prašyme nurodytų klaidingų kontaktinių duomenų (adreso, telefono, elektroninio pašto adreso ir kt.) Pretendento nepasiekia laiškai arba su Pretendentu negalima susisiekti kitu būdu.

\_\_\_\_\_\_\_\_\_\_\_\_\_\_\_\_\_\_\_

Švietimo plėtros programos pažangos priemonės Nr. 12-003-06-01 „Pirmiausia – mokytojas“ projekto „Tęsk: ateik, tobulėk, prisidėk!“ veiklos „Užtikrinti pagalbą švietimo įstaigų vadovams“ švietimo įstaigų (išskyrus aukštąsias mokyklas) vadovų mentorių atrankos ir palydėjimo tvarkos aprašo

1 priedas

**(Paraiškos dėlšvietimo įstaigų (išskyrus aukštąsias mokyklas) vadovų mentorių atrankos ir palydėjimoforma)**

**PARAIŠKA DĖL ŠVIETIMO ĮSTAIGŲ (IŠSKYRUS AUKŠTĄSIAS MOKYKLAS) VADOVŲ MENTORIŲ** **ATRANKOS IR PALYDĖJIMO**

202\_\_ m. \_\_\_\_\_\_\_\_ \_\_\_\_ d.

(mėnuo)

\_\_\_\_\_\_\_\_\_\_\_\_\_\_

(vieta)

**1. DUOMENYS APIE PRETENDENTĄ**

|  |  |
| --- | --- |
| **Asmens vardas, pavardė** | *Nurodomas asmens vardas, pavardė.* |
| **Asmens darbovietės tikslus pavadinimas, pareigos** | *Nurodoma asmens darbovietė, pareigos.* |
| **Darbovietės adresas** | *Nurodoma gatvė, namo numeris, pašto indeksas, vietovė*. |
| **Telefono numeris** | *Nurodomas pretendento telefono numeris.* |
| **El. pašto adresas** | *Nurodomas paraišką teikiančio asmens elektroninio pašto adresas.* |

**2. PRETENDENTO ATITIKTIS KELIAMIEMS REIKALAVIMAMS**

|  |  |
| --- | --- |
| Vadybinės patirties sklaida per pastaruosius 5 metus. | *Pateikiami įrodymai apie turimą vadybinės patirties sklaidą.* |
| Patirtis ŠMSM, NŠA, asociacijų, darbovietės savininko sudarytose darbo grupėse per pastaruosius 3 metus. | *Pateikiami įrodymai apie darbą grupėse.* |
| Konsultavimo, mentorystės patirtis per pastaruosius 3 metus | *Pateikiami įrodymai apie konsultavimo, mentorystės patirtį.* |
| Dalyvavimas asmeninio profesinio tobulėjimo renginiuose per pastaruosius 3 metus. | *Pateikiami įrodymai apie dalyvavimą profesinio tobulėjimo renginiuose.* |
| Argumentuotai pagrįstas noras / siekis dalyvauti švietimo įstaigų (išskyrus aukštąsias mokyklas) vadovų mentorystės procese. | *Pateikiamas iki 200 žodžių motyvacinis laiškas.* |

**3. PAPILDOMA INFORMACIJA APIE PARAIŠKĄ**

|  |
| --- |
| *Nurodoma papildoma pretendento informacija, susijusi su paraiška.* |

☐ Sutinku, kad fizinio asmens duomenys būtų tvarkomi finansavimo ir administravimo nustatytais tikslais.

☐ Patvirtinu, kad pateikti duomenys yra teisingi.

☐ Suprantu ir žinau, kad rengėjai, vykdydami savo veiklą, privalo laikytis Lietuvos Respublikos asmens duomenų teisinės apsaugos įstatymo, 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei kitų teisės aktų, reglamentuojančių asmens duomenų teisinę apsaugą.

☐ Tapęs mentoriumi, įsipareigoju teikti ilgalaikės mentorystės paslaugą, vadovaudamasis galiojančiais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ | (Pretendento vardas, pavardė, parašas) |

Švietimo plėtros programos pažangos priemonės Nr. 12-003-06-01 „Pirmiausia – mokytojas“ projekto „Tęsk: ateik, tobulėk, prisidėk!“ veiklos „Užtikrinti pagalbą švietimo įstaigų vadovams“ švietimo įstaigų (išskyrus aukštąsias mokyklas) vadovų mentorių atrankos ir palydėjimo tvarkos aprašo

2 priedas

**(**Pretendentų vertinimo ir atrankos komisijos nario konfidencialumo pasižadėjimo ir nešališkumo deklaracijos forma)

**PRETENDENTŲ VERTINIMO IR ATRANKOS KOMISIJOS NARIO KONFIDENCIALUMO PASIŽADĖJIMAS IR NEŠALIŠKUMO DEKLARACIJA**

20\_\_ m.\_\_\_\_\_\_d. Nr.

\_\_\_\_\_\_\_\_\_\_\_\_\_

(vieta)

1. Būdamas (-a) Pretendentų vertinimo ir atrankos komisijos nariu (-e), pasižadu:

1.1. objektyviai, dalykiškai, be išankstinio nusistatymo, vadovaudamasis (-i) lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis);

1.2. saugoti ir tik įstatymų bei kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant Pretendentų paraiškas;

1.3. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

1. Man išaiškinta, kad konfidencialią informaciją sudaro:
   1. pretendentų paraiškų vertinimo rezultatų duomenys ir išvados;
   2. kita informacija, susijusi su Pretendentų paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
2. Patvirtinu, kad atsisakysiu vertinti man pateiktą Pretendento paraišką, jei paaiškės, kad:
   1. buvau įtrauktas (-a) į Pretendento paraiškos rengimo procesą;
   2. galiu nesuderinti viešųjų ir privačių interesų ir galiu būti šališkas (-a).
3. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_

Švietimo plėtros programos pažangos priemonės Nr. 12-003-06-01 „Pirmiausia – mokytojas“ projekto „Tęsk: ateik, tobulėk, prisidėk!“ veiklos „Užtikrinti pagalbą švietimo įstaigų vadovams“ švietimo įstaigų (išskyrus aukštąsias mokyklas) vadovų mentorių atrankos ir palydėjimo tvarkos aprašo

3 priedas

**(Pretendentų atrankos ir vertinimo ataskaitos forma)**

**PRETENDENTŲ ATRANKOS IR VERTINIMO ATASKAITA**

\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_

(vieta)

Aš, toliau pasirašęs (-iusi) Atrankos komisijos narys (-ė), patvirtinu, kad neturėsiu tiesioginės ar netiesioginės, materialios ar asmeninės naudos.

1. **Pretendento vardas, pavardė:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. **Pretendento vertinimas:**

|  |  |  |
| --- | --- | --- |
| **Vertinimo kriterijus** | **Galimi skirti balai ir jų reikšmė** | **Vertinimo metu skiriamas balas** |
| Vadybinės patirties sklaida per pastaruosius 5 metus.    Pateikiami įrodymai apie turimą vadybinės patirties sklaidą. | Atitiktis kriterijui vertinama 0 balų, jei Pretendentas nepateikė vadybinės patirties sklaidos įrodymų. |  |
| Atitiktis kriterijui vertinama 1 balu, jei Pretendentas vadybinę patirties sklaidą vykdė savivaldybės lygiu. |  |
| Atitiktis kriterijui vertinama 2 balais, jei Pretendentas vadybinę patirties sklaidą vykdė nacionaliniu, tarptautiniu lygiu. |  |
| Atitiktis kriterijui vertinama 3 balais, jei Pretendentas vedė mokymus pagal savo parengtą akredituotą ilgalaikę kvalifikacijos tobulinimo programą arba yra bendraautoris ilgalaikės kvalifikacijos tobulinimo programos ir vedė mokymus. |  |
| Patirtis ŠMSM, NŠA, asociacijų, savininko sudarytose darbo grupėse per pastaruosius 3 metus.  Pateikiami įrodymai apie darbą grupėse. | Atitiktis kriterijui vertinama 0 balų, jei Pretendentas nepateikė darbo grupėse įrodymų. |  |
| Atitiktis kriterijui vertinama 1 balu, jei Pretendentas pateikė Savininko sudarytose darbo grupėse įrodymų. |  |
| Atitiktis kriterijui vertinama 2 balais, jei Pretendentas pateikė NŠA, ŠMSM, asociacijų sudarytose darbo grupėse įrodymų. |  |
| Konsultavimo, mentorystės patirtis per pastaruosius 3 metus.    Pateikiami įrodymai apie konsultavimo, mentorystės patirtį. | Atitiktis kriterijui vertinama 0 balų, jei Pretendentas nepateikė konsultavimo, mentorystės įrodymų. |  |
| Atitiktis kriterijui vertinama 1 balu, jei Pretendentas pateikė konsultavimo kitoje švietimo įstaigoje įrodymų. |  |
| Atitiktis kriterijui vertinama 2 balais, jei Pretendentas pateikė mentorystės kitoje švietimo įstaigoje įrodymų. |  |
| Dalyvavimas profesinio tobulėjimo renginiuose per pastaruosius 3 metus.    Pateikiami įrodymai apie dalyvavimą profesinio tobulėjimo renginiuose. | Atitiktis kriterijui vertinama 0 balų, jei Pretendentas nepateikė įrodymų apie dalyvavimą profesinio tobulėjimo renginiuose. |  |
| Atitiktis kriterijui vertinama 1 balu, jei Pretendentas pateikė dalyvavimo trumpalaikiuose kvalifikacijos tobulinimo renginiuose įrodymų. |  |
| Atitiktis kriterijui vertinama 2 balais, jei Pretendentas pateikė ne mažiau kaip 1–2 dalyvavimo ilgalaikėse kvalifikacijos tobulinimo programose įrodymus. |  |
| Argumentuotai pagrįstas noras / siekis dalyvauti mentorystės procese.    Pateikiamas iki 200 žodžių motyvacinis laiškas. | Atitiktis kriterijui vertinama 0 balų, jei pretendentas nepateikė motyvacinio laiško. |  |
| Atitiktis kriterijui vertinama 1 balu, jei pretendentas pagrindė norą / siekį tapti mentoriumi, įžvelgdamas asmeninę naudą. |  |
| Atitiktis kriterijui vertinama 2 balais, jei pretendentas pagrindė norą / siekį tapti mentoriumi ir atskleidė, kaip vykdoma mentorystė prisidės prie 1–2 metus dirbančių vadovų veiklos gerinimo. |  |

**III. Kitos pastabos:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atrankos komisijos narys \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Atrankos komisijos narys \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Atrankos komisijos narys \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_